CELEX: 32010D0803(01)
Language: da
Date: 2010-07-30 00:00:00
Title: Kommissionens afgørelse af 30. juli 2010 om oprettelse af Forummet på Højt Plan for en Bedre Fungerende Fødevareforsyningskæde

3.8.2010   
            
            
               DA
            
            
               Den Europæiske Unions Tidende
            
            
               C 210/4
            
         KOMMISSIONENS AFGØRELSE
   af 30. juli 2010
   om oprettelse af Forummet på Højt Plan for en Bedre Fungerende Fødevareforsyningskæde
   2010/C 210/03
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde, og
   ud fra følgende betragtninger:
   
               (1)
            
            
               I henhold til traktatens artikel 173, stk. 1, sørger Unionen og medlemsstaterne for, at de nødvendige betingelser for udviklingen af EU-industriens konkurrenceevne er til stede, navnlig ved at fremme et klima, der er gunstigt for samarbejde mellem virksomheder. I artikel 173, stk. 2, hedder det navnlig, at medlemsstaterne rådfører sig med hinanden i kontakt med Kommissionen og at de om nødvendigt samordner deres aktioner. Kommissionen kan tage de initiativer, den finder hensigtsmæssige for at fremme deres samordning.
            
         
               (2)
            
            
               Gruppen på Højt Plan om Fødevareindustriens Konkurrenceevne, som blev nedsat ved Kommissionens beslutning 2008/359/EF (1) af 28. april 2008, har udfærdiget en rapport indeholdende 30 anbefalinger og en køreplan for de vigtigste forslag med henblik på at fremme EU's fødevareindustriens konkurrenceevne.
            
         
               (3)
            
            
               I meddelelsen med titlen »En bedre fungerende fødevareforsyningskæde i Europa« (2) fremlagde Kommissionen ti politiske initiativer til afhjælpning af de funktionsfejl, der blev konstateret i forbindelse med en gennemgang af det indre marked inden for fødevaresektoren, og forpligtede sig til at fremlægge en rapport om gennemførelsen heraf på grundlag af en række drøftelser med aktørerne.
            
         
               (4)
            
            
               Der skal nu gennemføres en opfølgning af anbefalingerne fra Gruppen på Højt Plan om Fødevareindustriens Konkurrenceevne og en opfølgning af Kommissionens forslag. Der oprettes således en ny ekspertgruppe med vidtgående beføjelser i form af et forum på højt niveau for en bedre fungerende fødevareforsyningskæde, hvis sammensætning afspejler aktørerne i fødevareforsyningskæden. Dette forum vil sikre større sammenhæng mellem Kommissionens forskellige initiativer.
            
         
               (5)
            
            
               Forummet skal bestå af specialister på højt niveau, som repræsenterer medlemsstaterne og landbruget, fødevareindustrien og sektoren for distribution af fødevarer samt ngo’er med erfaring inden for fødevareforsyningskæden.
            
         
               (6)
            
            
               Der bør fastsættes regler for forummedlemmernes videregivelse af oplysninger, uden at det i øvrigt påvirker Kommissionens sikkerhedsforskrifter i bilaget til Kommissionens afgørelse 2001/844/EF, EKSF, Euratom (3).
            
         
               (7)
            
            
               Personoplysninger om forummets medlemmer bør behandles i overensstemmelse med Europa-Parlamentets og Rådets forordning (EF) nr. 45/2001 af 18. december 2000 om beskyttelse af fysiske personer i forbindelse med behandling af personoplysninger i fællesskabsinstitutionerne og -organerne og om fri udveksling af sådanne oplysninger (4).
            
         
               (8)
            
            
               Beslutning 2008/359/EF bør ophæves.
            
         
               (9)
            
            
               Der bør fastsættes en anvendelsesperiode for denne afgørelse —
            
         VEDTAGET DENNE AFGØRELSE:
   Artikel 1
   Forummet
   Der oprettes et Forum på Højt Plan for en Bedre Fungerende Fødevareforsyningskæde, herefter benævnt »forummet«.
   Artikel 2
   Opgaver
   Forummet bistår Kommissionen i udarbejdelsen af politikken inden for fødevareindustrien. Forummet følger således op på anbefalingerne fra Gruppen på Højt Plan om Fødevareindustriens Konkurrenceevne, som blev nedsat ved Kommissionens beslutning 2008/359/EF, og gennemførelsen af Kommissionen forslag, som indgik i meddelelsen med titlen »En bedre fungerende fødevareforsyningskæde i Europa«.
   Artikel 3
   Høring
   Kommissionen kan høre forummet om alle spørgsmål i forbindelse med fødevareforsyningskædens konkurrenceevne og funktion i det indre marked og med henblik på at udfærdige nye anbefalinger som følge af udviklingen i fødevareforsyningskæden.
   Artikel 4
   Udnævnelse af medlemmer
   1.   Forummet består af højst 45 medlemmer.
   2.   Forummet består af:
   
               —
            
            
               medlemsstaternes myndigheder med ansvar for fødevareindustrien
            
         
               —
            
            
               virksomheder, der beskæftiger sig med produktion, handel og distribution af fødevarer i Unionen
            
         
               —
            
            
               sammenslutninger og forbund, der repræsenterer virksomheder, der beskæftiger sig med landbrug og produktion, handel og distribution af fødevarer i Unionen
            
         
               —
            
            
               ngo’er med erfaring inden for spørgsmål i forbindelse med fødevareforsyningskæden.
            
         3.   Hvert medlem af forummet udnævner en personlig repræsentant til at indgå i den forberedende gruppe, jf. artikel 5, stk. 2.
   4.   Medlemmerne udnævnes for en periode på et år med mulighed for forlængelse og fortsætter med at udøve deres hverv, indtil de afløses i overensstemmelse med stk. 5, eller deres mandatperiode udløber.
   5.   Medlemmerne kan afløses for den resterende del af mandatperioden i følgende tilfælde:
   
               a)
            
            
               hvis medlemmet fratræder
            
         
               b)
            
            
               hvis medlemmet ikke længere kan bidrage effektivt til Forummets drøftelser
            
         
               c)
            
            
               hvis medlemmet ikke efterlever traktatens artikel 339.
            
         6.   Medlemmernes navne offentliggøres på Generaldirektoratet for Erhvervspolitiks websted og i Kommissionens register over ekspertgrupper.
   Indsamling, forvaltning og offentliggørelse af medlemmernes navne finder sted i overensstemmelse med forordning (EF) nr. 45/2001.
   Artikel 5
   Forummets virke
   1.   Forummets formandskab varetages af Kommissionen. Formanden udarbejder en årsberetning om sin virksomhed til Kommissionen, Rådet og Europa-Parlamentet.
   2.   En forberedende gruppe, i det følgende benævnt »sherpa-gruppen«, forbereder forummets drøftelser og positionspapirer og rådgiver med henblik på udarbejdelsen af forummets årsberetning. Sherpa-gruppen har Kommissionens repræsentant som formand.
   3.   Kommissionen kan nedsætte arbejdsgrupper til at undersøge specifikke spørgsmål på grundlag af et af forummet eller sherpa-gruppen fastlagt mandat. Sådanne arbejdsgrupper opløses, når deres mandat er opfyldt.
   4.   Kommissionen kan anmode eksperter eller observatører med særlig kompetence inden for et emne, der er på dagsordenen, til at deltage i forummets arbejde eller i sherpa-gruppens eller en arbejdsgruppes drøftelser eller arbejde.
   Kommissionen kan på Europa-Parlamentets anmodning opfordre Europa-Parlamentet til at udpege en eller flere repræsentanter til at deltage i Forummets møder.
   5.   Forummet, »sherpa-gruppen« og arbejdsgrupperne mødes almindeligvis i Kommissionens lokaler i overensstemmelse med de procedurer og den tidsplan, der fastsættes af Kommissionen, som varetager sekretariatsopgaverne. Tjenestemænd i Kommissionen med interesse i de behandlede spørgsmål kan deltage i forummets, »sherpa-gruppens« og arbejdsgruppernes møder.
   6.   Forummets medlemmer, deres repræsentanter, eksperter samt indbudte observatører er underlagt reglerne om tavshedspligt, som er fastlagt i traktaterne og gennemførelsesreglerne hertil, samt Kommissionens sikkerhedsregler vedrørende beskyttelse af EU-klassificerede oplysninger, jf. bilaget til Kommissionens beslutning 2001/844/EF, EKSF, Euratom.
   7.   Kommissionen kan til enhver tid offentliggøre resuméer, konklusioner, dele af konklusioner, Forummets arbejdsdokumenter, mødereferater og rapporter på det pågældende dokuments originalsprog eller lægge disse dokumenter ud på et særligt websted på internettet.
   Kommissionen kan efter behov oversætte dokumenter eller dele deraf til samtlige officielle EU-sprog.
   Artikel 6
   Ophævelse
   Beslutning 2008/359/EF ophæves.
   Artikel 7
   Anvendelse
   Denne afgørelse anvendes til den 31. december 2012.
   
      Udfærdiget i Bruxelles, den 30. juli 2010.
      
         
            På Kommissionens vegne
         
         Antonio TAJANI
         
            Næstformand
         
      
   
   
      (1)  EUT L 120 af 7.5.2008, s. 15.
   
      (2)  KOM(2009) 591 af 28.10.2009.
   
      (3)  EFT L 317 af 3.12.2001, s. 1.
   
      (4)  EFT L 8 af 12.1.2001, s. 1.